Sveitsin Grand Prix 1953

Sveitsin Grand Prix 1953 oli Formula 1 -sarjan osakilpailu, joka ajettiin 23. elokuuta 1953 Circuit Bremgarten -radalla. Kilpailun voitti Alberto Ascari, jolle voitto oli kauden viides. 

Ascari ja Juan Manuel Fangio taistelivat useamman kierroksen ajan keskenään kilpailun voitosta, kunnes Fangio joutui teknisen vian vuoksi vaihtamaan autoja varikolla Felice Bonetton kanssa. Ascari puolestaan joutui korjauttamaan autonsa varikolla ja hän putosi neljänneksi, mutta Onofre Marimónin keskeytyksen jälkeen hän päätti tallimääräyksestä huolimatta ohittaa tallikaverinsa Nino Farinan ja Mike Hawthornin sekä ajaa kilpailun voittoon.

Tulokset

Muuta 
 Paalupaikka: Juan Manuel Fangio – 2.40,1
 Nopein kierros: Alberto Ascari – 2.41,3
 Alberto Ascarin viimeinen voitto
 Juan Manuel Fangio ja Felice Bonetto jakoivat neljännen sijan

Lähteet

Formula 1 -kausi 1953
Sveitsin Grand Prix